# Església de la Unificació

L'Església de la Unificació, oficialment anomenada Federació de Famílies per a la pau i unificació mundial, és un moviment religiós nou que es defineix com a cristià, encara que això és rebutjat per la major part de les esglésies d'aquesta denominació. Barreja elements religiosos cristians amb altres d'origen oriental, especialment budistes. Qualificada de secta destructiva per nombrosos organismes internacionals, està estesa sota diverses nomenclatures per Àsia, Amèrica i Europa. A vegades rep el nom de "Secta Moon", nom del seu fundador, l'enginyer nord-coreà Yong Myong Moon, qui va canviar el seu nom a Sun Myung Moon i és anomenat pels seus seguidors "Pare vertader" i "Reverend".

## Història

El credo deriva de l'obra El Principi Diví, presentada l'any 1957 i el Cheonan Seong Gyeong, presentada el 2001 com a "testament definitiu" i "darrera revelació ". Segons afirma el seu fundador, als setze anys li va ser encomanada la missió d'unificar tots els credos religiosos caducs en un nou cristianisme. La seva interpretació del món, radicalment dualista, presenta la lluita del bé i el mal identificant al segon amb el socialisme, el liberalisme i l'ateisme. Després de ser abandonat per la seva primera esposa, el segon matrimoni que va contraure Moon, amb una estudiant de divuit anys, Hak Ja Han, va completar la seva cosmogonia amb les nocions de "Mare veritable" i "Fills sense pecat", a saber: la seva esposa i fills. Els seus fills estan cridats a dirigir la lluita contra Satanàs i heretar la terra promesa. Cada esdeveniment de la seva vida és explicat amb un significat religiós, justificat per Moon per la seva connexió directa amb Jesucrist i Buda.
A la mort del seu fundador, en 2008 Hyung Jin Moon, fill de Moon i Hak Ja Han, fou nomenat president de l'Església de la Unificació, que assegura tenir uns 3 milions d'adeptes en 194 països.

## Predicació

Tots els membres de l'Església de la Unificació se sotmeten a les interpretacions bíbliques del Reverend Moon, aconseguida per mitjà de l'estudi dels principis exposats en el llibre El Principi Diví. Es promouen moments de solitud per a la reflexió. La captació i ensinistrament, per mitjà de visites a domicili i actes públics, se centra en joves als quals s'insta a servir Déu i oferir els seus esforços amb el propòsit de fer un món millor. Part dels ingressos dels membres els destinen a la lluita contra el comunisme, i fins i tot part dels seus membres i empreses estan militaritzats.
Existeixen múltiples entitats satèl·lit que serveixen a aquest propòsit, destacant la pretesa Acadèmia de professors per a la Pau del Món o l'associació de Voluntaris Metges. Altres grups posats al servei de la secta Moon són el Club d'Amics de la Joventut del Matí o el Grup d'Universitats japoneses per a la Investigació Bàsica. Per completar el sistema de proselitisme publica a més, diversos pamflets, diaris i butlletins, interns i externs, amb noms com Coneixement, Diari religiós o Família.

## Matrimoni

D'aquesta manera, i després de passar quatre anys en el si del grup, una vegada preparat espiritualment, es van aparellar amb una altra persona normalment d'una altra nacionalitat o raça diferent amb el propòsit d'unificar el món, acabant amb el racisme i els prejudicis. Cada candidat a emparellament pot acceptar o rebutjar la proposta sense cap inconvenient, la qual cosa no sol passar. Després d'això, es realitza la cerimònia de matrimoni massiva, seguida d'una separació de quaranta dies de "purificació" en els que hauran d'esperar les noves parelles sense Lluna de mel, per a alliberar als seus fills del pecat.

## Referències

* ↑ Matczak, Sebastian. Unificationism: A New Philosophy and Worldview. Nova York, NY: New York Learned Publications, 1982.
* ↑ «Unificationism». The Free Dictionary. Farlex, Inc., 2012.
* ↑ Daske, D.; Ashcraft, W. New Religious Movements (en anglès). Nova York: New York University Press, 2005, p. 142. ISBN 0-8147-0702-5.
* ↑ Email Us «'Moonies' founder dies, aged 92 - The Irish Times - Mon, Sep 03, 2012». The Irish Times [Consulta: 4 setembre 2012]. Arxivat 2013-01-03 at Archive.is «Còpia arxivada». Arxivat de l'original el 2013-01-03. [Consulta: 14 abril 2017].
* ↑ Moon's death marks end of an era Arxivat 2019-08-29 a Wayback Machine., Eileen Barker, CNN, 2012-9-3
* ↑ Miller, Timothy. America's Alternative Religions. State University of New York Press, 1995, p. 223, 414. ISBN 0-7914-2398-0.
* ↑ Cheonan Il Guk/El regne de déu a la terra
* ↑ excerpt Arxivat 2003-04-29 a Wayback Machine. The Unification Church Studies in Contemporary Religion, Massimo Introvigne, 2000, Signature Books, Salt Lake City, Utah, ISBN 1-56085-145-7
* ↑ «La secta Moon celebra la primera boda masiva tras la muerte de su fundador» (en castellà). La Vanguardia, 17-02-2013. [Consulta: 2 juny 2020].
* ↑ Llona, Guillermo. «Moon, la secta cuyo «Mesías» ha muerto sin salvar al mundo» (en castellà). ABC, 24-09-2012. [Consulta: 2 juny 2020].
* ↑ Kety Quits Moon-Linked ICF Conference Arxivat 2006-02-20 a Wayback Machine. Harvard Crimson, 10 August 1976.
* ↑ Do As I Preach, and Not As I Do Arxivat 2005-09-23 a Wayback Machine., TIME, Asian Edition, September 28, 1998, Vol. 152, NO. 12.
* ↑ "Church's Pistol Firm Exploits a Niche" by John Mintz, Washington Post, Wednesday, March 10, 1999; Page A1. "Justin Moon and his siblings are revered by church members as the Messiah's 'True Children'."

## Bibliografia

* Sontag, Frederick. 1977. Sun Myung Moon and the Unification Church, Abingdon Press. ISBN 0-687-40622-6
* Bryant, M. Darrol, and Herbert Warren Richardson. 1978. A Time for consideration: a scholarly appraisal of the Unification Church. New York: E. Mellen Press. ISBN 978-0-88946-954-9
* Tingle, D. and Fordyce, R. 1979, Phases and Faces of the Moon: A Critical Examination of the Unification Church and its Principles, Hicksville, NY: Exposition Press ISBN 0-682-49264-7
* Kim, Young Oon, 1980, Unification Theology, Barrytown, NY: Unification Theological Seminary, Library of Congress Cataloging number 80-52872
* Matczak, Sebastian, Unificationism: A New Philosophy and World View (Philosophical Questions Series, No 11) (1982) New York: Louvain. The author is a professor of philosophy and a Catholic priest. He taught at the Unification Theological Seminary.
* Barker, Eileen, The Making of a Moonie: Choice or Brainwashing? (1984) Blackwell's, Oxford, UK ISBN 0-631-13246-5.
* Durst, Mose. 1984. To bigotry, no sanction: Reverend Sun Myung Moon and the Unification Church. Chicago: Regnery Gateway. ISBN 978-0-89526-609-5

## Vegeu també

* Religió
* Secta
* Alienació

## Enllaços externs

* http://www.familyfed.org (anglès)
* http://www.upf.org/ (anglès)